376 



Naar her nævnes en Kobberflaske, ganske lig Sølv, er det høist 

 sandsynligt, at her menes Kobber, som ved Tilsætning af Nikkel 

 er blevet hvidt som Sølv. 



Man har ikke fundet Nikkel i andre indiske eller baktriske 

 Mynter end i dem af de tre græsk-baktriske Konger Euthydemos, 

 Agathokles og Pantaleon. Afskaffelsen af dette Slags Mynt tør vel 

 være begrundet i, at den vanskelig kunde skjelnes fra Sølvmynt; 

 man brugte nemlig i de Dage ikke paa Myntstykkerne at angive 

 deres Værdi. Cunningham mener rigtignok, at Afskaffelsen kunde 

 være motiveret ved Vanskelighed i at skaffe det fornødne Qvantum 

 Metal tilveie; men de 100 Talenter (henved 7000 Pund norsk 

 Vægt), hvilke Alexander, som ovennævnt, erholdt i hine Egne, sy- 

 nes dog at vidne om, at vedkommende Gruber ikke gave saa ringe 

 Udbytte. 1 



Cunninghams Undersøgelser førte ham ogsaa til at opdage For- 

 holdet mellem Værdierne af Guid og Sølv i Indien (i Begyndelsen 

 af det 3die Aarh. f. Chr. F.). I Grækenland var Forholdet paa den 



1 Chinesiske Forfattere berette, at man ogsaa har støbt Mynter af hvidt Kob- 

 ber, som findes i Yu-nan's Gruber. Dette anføres af den lærde Sinolog og Nu- 

 mismatiker Chaudoir, med Tilføiende, at saadanne Mynter ikke ere komne ham 

 for Øie. Recueil de monnaies de la Ckine, du Japon Sfc. par le Baron L. de 

 Chaudoir. St. Petersbourg 1842. fol. pag. 19. Det Metal, som her kaldes hvidt 

 Kobber, er maaskee det samme, som hos Curtius kaldes hvidt Jern, i saa 

 Fald Nikkel. 



Chinas Mynter ere alle af Kobber, medens Guid og Sølv betragtes som Vare, 

 hvis Pris stiger eller falder ligesom andre Handelsvarer. Mynterne ere dog 

 sjelden af reent Kobber; oftest have de en Tilsætning af Tin, Bly, Jern m. m. 

 Og ligesom Europas Fyrster i Middelalderen jævnligen forringede Sølvmynternes 

 Gehalt og ved Indvexling af de ældre bedre Mynter skaffede sig en ikke ubety- 

 delig Gevinst, saaledes har man ogsaa i China Tid efter anden forringet Kobber- 

 myntens Værd ved at forøge ringere Metallers Vægt i Compositionen. Chinesi- 

 ske Forfattere berette saaledes, at i Aaret 752 (efter christelig Beregning) be- 

 stode Mynterne af 82 pCt. Kobber, 15 pCt. Tin, 3 pCt. Bly, og i 985 af 64 K., 

 26 Bly, 10 Tin. Men da man i 1023 lod støbe Mynter af 30 K., 60 Jern og 

 10 Bly, vilde Folket ikke modtage dem. Nu tildags bestaae Mynterne omtrent 

 af to Trediedelc Kobber med Tilsætning af Zink, Bly og Tin. 



